’n Jak is ’n hoefdier, Bos grunniens, uit Sentraal-Asië, waarvan die vleis en melk gebruik word. (brombees, knoros)
’n Eetbare plant met ’n blomkoolsmaak wat in die Hardeveld voorkom. Dit kan rou geëet of gebraai word. (kannie, kanika, soetpappie)
’n Spesery wat verkry word deur die gedroogde, onryp bessies van die Wes-Indiese pimentboom (Pimenta officinalis) fyn te maal. Een teelepel fyngemaalde bessie is gelyk aan 5 bessies. Indien jy nie dit het vir ’n gereg nie kan jy ’n mengsel gebruik van gelyke dele fyngemaalde kaneel, naeltjies, neutmuskaat en swartpeper. (naelbol, piment, wonderpeper)
’n Kleiner vrug as die appelliefie. Dit word ook aan ’n peul gedra en kan vars geëet word of in konfyt gebruik word. (dwerg-appelliefie)
Frans vir “sap”. Onder meer ook die vloeistof wat in die pan oorbly en as basis vir ’n sous gebruik word.
Dit is ’n aftreksel wat gebruik word vir die maak van sop, sous en gesmoorde disse. ’n Jus brun word voorberei deur die bestanddele eers te verbruin voor dit in die vloeistof geplaas word. Jus brun word voorberei met beesvleis, kalfsvleis, die vleis en bene van pluimvee en groente wat verbruin is in vet. (ook bekend as fond brun)